Diari Oficial de la Generalitat Valenciana


Sumari del DOGV 8697, del 13-12-2019 (2019/10592)

RESOLUCIÓ de 14 de novembre de 2019, del conseller d'Economia Sostenible, Sectors Productius, Comerç i Treball, per la qual es modifiquen les oficines de registre presencial dels centres Labora Formació i CIPFP titularitat de LABORA, Servei Valencià d'Ocupació i Formació.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10588


Data del document
:   14-11-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 14 de novembre de 2019, del conseller d'Economia Sostenible, Sectors Productius, Comerç i Treball, per la qual es modifiquen les oficines de registre presencial dels centres Labora Formació i CIPFP titularitat de LABORA, Servei Valencià d'Ocupació i Formació. [2019/10678]  
Mitjançant el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, es regulen les oficines de registre presencial, la creació, modificació o supressió d'aquestes i les seues funcions.  
En l'actualitat, cada un dels 13 centres Labora Formació i CIPFP titularitat de LABORA, Servei Valencià d'Ocupació i Formació, disposa d'una oficina de registre presencial. La necessària especialització del personal d'aquests centres en matèria de formació professional per a l'ocupació, així com la progressiva implantació de l'administració electrònica, fan aconsellable la modificació del caràcter d'aquestes oficines.  
  
L'esmentat Decret 191/2014, en els articles 2 i 13, preveu que les entitats autònomes de la Generalitat puguen tindre oficines de registre especialitzades en les matèries pròpies de la seua competència.  
Segons l'article 18 del Decret 191/2014, la creació, modificació o supressió de les oficines de registre s'efectuarà mitjançant resolució del respectiu titular de la conselleria, i que en el cas de les entitats autònomes s'efectuarà mitjançant resolució del titular del departament que corresponga per la seua dependència o vinculació.  
  
Per tot això, i en virtut del que disposa la Llei 5/1983, de 30 de desembre, del Consell, i el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, resolc:  
  
Primer  
Modificar el caràcter de les oficines de registre existents en els Centres Labora Formació i CIPFP titularitat de LABORA, Servei Valencià d'Ocupació i Formació, que passen a ser oficines de registre especialitzades en els serveis públics del seu àmbit competencial.  
  
Segon  
Les oficines de registre especialitzades dels Centres Labora Formació i CIPFP titularitat de LABORA, Servei Valencià d'Ocupació i Formació, atendran únicament els assumptes relacionats amb les finalitats i competències del Servei Valencià d'Ocupació i Formació.  
  
  
Tercer  
Aquesta resolució entrarà en vigor el mateix dia de seua la publicació en el Diari Oficial de la Generalitat Valenciana.  
  
València,14 de novembre de 2019.- El conseller d'Economia Sostenible, Sectors Productius Comerç i Treball: Rafael Climent González.